呢個手續可以用人手做，例如錄低啲受試者做實驗嗰時嘅動作，再人手噉攞走斬眼所造成嘅雜音，亦都有啲演算法曉自動噉攞走啲雜音，例如最簡單嗰種做法係，因為已知斬眼所造成嘅雜音波幅大過 ERP（或者一般嘅認知活動所造成嘅腦電上落）好多－所以個研究者就設定一個（可以隨時間變化嘅）門檻值（threshold）俾部電腦知，叫佢「大過呢個數值嘅波幅通通攞走佢」。